《饯光禄两张卿退居 其二》
宋代·吕溱

江上筑台遗世尘，堂中虚白见天真。丹心许国平生事，皓首还家自在身。

水树芬馨怜茝蕙，雪轩颜色爱松筠。清时解绂端荣佚，不独贤哉咏古人。

作者简介：扬州人，字济叔。仁宗宝元元年进士第一。历知制诰、翰林学士，尝疏论宰相陈执中奸邪。神宗时知开封府，精识过人，辨论立断，豪恶敛迹。官终枢密直学士。卒年五十五。